# **Nodiadau canllaw**

Darllenwch y nodiadau canllaw canlynol cyn cwblhau eich ffurflen gais:

1. ARCHWILIWCH Y PECYN CAIS

Dylai gynnwys disgrifiad o’r swydd, manyleb person, ffurflen gais, taflen monitro recriwtio a pholisi cyfle cyfartal.

1. DADANSODDWCH EICH PROFIAD

Pa dystiolaeth y gallwch chi ei chynnig i ddangos bod gennych chi’r sgiliau, y cymwysterau, yr wybodaeth a’r profiad sy’n angenrheidiol i wneud y swydd rydych chi’n gwneud cais amdani? Disgrifiwch y profiad hwn ar y ffurflen gais. Gall fod yn bwysig cynnwys sgiliau a phrofiad perthnasol y tu allan i’r gwaith, e.e. cyfrifoldebau domestig, gwaith gwirfoddol neu weithgareddau cymdeithasol.

1. LLENWCH EICH FFURFLEN GAIS

Rhaid i’ch cais fod yn ddarllenadwy, felly efallai yr hoffech chi lunio drafft bras yn gyntaf ac yna gwirio am gamgymeriadau. Os nad oes gennych chi ddigon o le, parhewch ar ddalen ar wahân. Gwnewch yn siŵr eich bod wedi darparu digon o dystiolaeth y gallwch chi wneud y swydd rydych chi’n gwneud cais amdani. Cofiwch lofnodi a dyddio’ch ffurflen gais cyn ei dychwelyd erbyn y dyddiad cau penodedig.

1. TAFLEN MONITRO RECRIWTIO

Cwblhewch hon i’n helpu i werthuso a yw cyfle cyfartal yn cael ei gyflawni ym mhob cam o’r broses ddethol.